Untuvapeitoissa käytetään erikoisvalmisteisia puuvillakankaita, joiden valmistusprosessiin kuuluva kalanterointi viimeistelee kankaan tiiviyden. Kalanterointi on eräänlainen teollinen mankelointiprosessi. Tästä johtuu untuvapeittojen tietynlainen kahina tai rapina, joka on tyypillinen ominaisuus etenkin korkealaatuisille untuvapeittokankaille. Monet pitävät tätä merkkinä ylellisestä peitosta ja vertaavat kokemusta luksushotellien peittoihin. Herkkäunisemmat toisinaan vaivaantuvat kevyestä äänestä, joka poikkeaa ”tavallisista” peitoista. Yleensä tähän tottuu muutaman nukutun yön jälkeen. Käytön sekä pesujen myötä kahina hiljalleen vaimenee.